**Pranie a symboly prania**

Pranie:

* mokrý spôsob údržby, odstraňuje nečistoty z textílie
* nedostatky – zrážanie, stálofarebnosť

Spôsoby prania: ručne a v pračke

Proces prania delíme na úseky:

1. triedenie
2. plnenie
3. dávkovanie
4. žmýkanie
5. sušenie

Vanička znázorňuje symbol prania.

* číselný údaj vo vaničke udáva teplotu pri praní
* preškrtnutá vanička - nesmie sa prať
* vanička s rukou – ručné pranie
* čiarka pod vaničkou – šetrne pranie aj žmýkanie (odstreďovanie)
* dve čiarky pod vaničkou – veľmi šetrné pranie, nesmie sa ručne žmýkať



**Symboly žehlenia a sušenia**

**Žehlička** znázorňuje symbol žehlenia.

* nastavenie teploty je znázornené bodkami
* bodky môžu byť - jedna, dva alebo tri, čím viac bodiek, tým vyššia teplota na žehličke
* preškrtnutá žehlička označuje zákaz žehlenia



Rady pred žehlením:

* prečítať symboly na etikete výrobku
* odevy roztriediť podľa teploty žehlenia
* začíname žehliť výrobky s najvyššou teplotou
* ľahšie sa žehlia vlhké výrobky
* bielizeň sa ľahšie žehlí ak ju pokropíme vodou

**Štvorec znázorňuje symbol sušenia.**

* s kruhom – sušenie v sušičke
* s čiarou – sušenie prirodzené
* preškrtnutý – zákaz sušenia v sušičke



**Symboly bielenia a chemického čistenia**

**Trojuholník** znázorňuje symbol bielenia.

* bielime len bielizeň bielej farby
* po bielení treba bielizeň vyprať
* bieliaci roztok pripravíme podľa návodu
* v minulosti sa bielilo kropením bielizne na slnku



Druhy bieliacich prostriedkov:

* peroxid vodíka
* savo – obsahuje chlór
* odfarbovač
* Clorox - bieli, odstraňuje škvrny a dezinfikuje

Kruh znázorňuje symbol chemického čistenia.

Chemické čistenie

* prebieha v čistiacom stroji
* je suché čistenie (suchý odev sa vkladá aj po vyčistení suchý vyberá)

****

**Pracie prostriedky a ich použitie**

Pracie prostriedky

* sú určené na pranie textílií a bielizne
* na trhu sú rôzne druhy, ktoré perú šetrne, neporušia farbu a tvar
* niektoré majú bieliaci a odmasťujúci účinok
* obsahujú prísady, ktoré zmäkčujú vodu (nerobí sa vodný kameň)

Trhové druhy pracích prostriedkov:

1. namáčacie – uvoľňujú nečistotu, odmasťujú (Namo)
2. na pranie bielych a stálofarebných textílií ( biele = white)
3. na pranie farebných textílií (farebné = color)
4. univerzálne – na pranie v práčke aj v rukách pri rôznej teplote
5. tekuté –na ručné pranie pri nízkej teplote vody
6. gélové kapsule – na pranie v pračke
7. dezinfekčné – ničia baktérie v textíliách

Dávkovanie prášku:

* podľa informácií na obale (neplatí, že viac prášku lepšie vyperie)
* zle vypláchnutá bielizeň môže spôsobiť alergiu na koži
* pri ručnom praní treba prášok dobre rozpustiť vo vode

**Prostriedky na zmäkčenie bielizne**

**Aviváž (**zmäkčovač) je voňavá chemická látka, ktorá sa pridáva do posledného plákania. Jej úlohou je zmäkčiť vlákna, uľahčiť žehlenie a zanechať vôňu. Nevplýva na čistotu bielizne (môže sa prať aj bez aviváže).

Aviváž znečisťuje životné prostredie, preto sa môže nahradiť octom.

**Ocot** bielizeň zmäkčí, uľahčí žehlenie, dezinfikuje. Odstraňuje vodný kameň v pračke. Nezanecháva vôňu. Je lacný.

Dávkovanie:

* pomocou vrchnáka na obale
* nikdy nelejeme aviváž priamo na bielizeň – fľaky, škvrny

**Prostriedky na stuženie bielizne**

Stužená (naškrobená) bielizeň je tuhá a menej sa špiní. Škrobí sa po vypratí pri teplote 30°C 4 až 5 minút.

Najčastejšie škrobíme:

* posteľná bielizeň
* košele
* biele pracovné plášte
* obrusy, prestieranie, záclony, závesy ...

Nikdy neškrobíme vreckovky, utierky, uteráky (strácajú savosť).

Druhy škrobu:

1. prírodný - zemiakový škrob (varí sa)
2. syntetický - netreba ho variť, obnovuje belosť, oživuje farby, zanecháva vôňu, ľahko sa rozpúšťa vo vode

Môže byť:

* práškový - UNIPRET
* tekutý - HERBAMYL, ŠKROBENKA